༄༅། །ཀུ་རུ་ཀུལླེའི་སྒྲུབ་ཐབས་བཞུགས།
༄༅། །བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །ཀུ་རུ་ཀུལླེའི་སྒྲུབ་
(༡༡༡)ཐབས་ལ་དོན་གཉིས་ཏེ། བསྙེན་པ་དང་། སྒྲུབ་པའོ། །དང་པོ་ལ་གཉིས་
ཏེ། ཚོགས་གཉིས་བསག་པ་དང༌། ལྷ་བསྐྱེད་དེ་སྔགས་བཟླས་པའོ། །དང་པོ་
ཚོགས་བསག་པ་ལ་ཡང་། བསོད་ནམས་ཡེ་ཤེས་ཀྱི་ཚོགས་གཉིས་ལས། སྔོན་དུ་
ཚོགས་ཀྱི་ཞིང་སྤྱན་དྲང་བ་དང་། ཡན་ལག་བདུན་པ་བྱ་བ་དང་། ཚད་མེད་པ་བཞི་
བསྒོམ་པའོ། །དང་པོ་ནི། རང་སྐད་ཅིག་གིས་ཀུ་རུ་ཀུལླེར་མོས་པའི་ཐུགས་ཀར་ཟླ་
བ་ལ་ཧྲཱིཿབསམས་པ་ལས།
འོད་འཕྲོས་པས་བླ་མས་སྟེང་གི་ཆ་ལ་བཞུགས་པའི་ཀུ་
¡་ཀུལླེར་སངས་རྒྱས་དང་། བྱང་ཆུབ་སེམས་པས་བསྐོར་བ་སྤྱན་དྲངས་ལ། ཕྱག་
དང་མཆོད་པ་སྔོན་དུ་འགྲོ་བའི་བདུན་རྣམ་དག་བྱའོ། །གསུམ་པ་ནི། སེམས་ཅན་
ཐམས་ཅད་ལ་དམིགས་ཏེ།
བྱམས་པ་ལ་སོགས་པ་བཞི་བསྒོམ་མོ། །ཡེ་ཤེས་ཀྱི་
ཚོགས་ནི། ཕྱི་ནང་གི་ཆོས་ཐམས་ཅད་སྟོང་པར་བསམས་ལ། ཨོཾ་ཤཱུ་ནྱ་ཏཱ་ཛྙཱ་ན་བཛྲ་
སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པར་བྱའོ། །གཉིས་པ་ལྷ་བསྐྱེད་པ་ནི། སྟོང་
པའི་ངང་ལས། པཾ་ལས་པདྨ། རཾ རཾ་ལས་ཉི་མའི་སྟེང་དུ། རོ་མགོ་ཐུར་དུ་བསྟན་
པའི་སྟེང་དུ་ཧྲཱིཿདམར་པོ་ཡོངས་སུ་གྱུར་པ་ལས། ཨུཏྤལ་དམར་པོ་ཧྲཱིཿས་མཚན་པ་
ལས་འོད་འཕྲོས་པས། སེམས་ཅན་ཐམས་ཅད་སངས་རྒྱས་ཀྱི་ས་ལ་བཀོད། ཚུར་
འདུས་པ་ཧྲཱིཿས་མཚན་པ་ལ་ཐིམ། དེ་ལས་བདག་ཉིད་རྗེ་བཙུན་མ་ཀུ་རུ་ཀུལླེ་སྐུ་
མདོག་དམར་མོ་ཞལ་གཅིག་ཕྱག་བཞི་མ། དང་པོ་གཉིས་ཀྱིས་མདའ་གཞུ་འགེངས་
218

ཀུ་རུ་ཀུལླེའི་སྒྲུབ་ཐབས།
པ། གཡས་འོག་མས་ལྕགས་ཀྱུ། གཡོན་འོག་མས་ཨུཏྤལ་འཛིན་པ། དབུ་སྐྲ་ཁམ་
པ་གྱེན་དུ་བརྫེས་པ། སྤྱན་གསུམ་པ། རཏྣ་དང་རུས་པའི་རྒྱན་གྱིས་བརྒྱན་པ། མི་
མགོའི་དོ་ཤལ་ཅན་ཞི་མ་ཁྲོའི་རྣམ་པ་ཅན། ཞབས་གཡོན་བརྐྱང་པའི་བརླ་ལ་གཡས་
པའི་བྲང་བ་གཏད་པ། སྟག་གི་པགས་པའི་ཤམ་ཐབས་ཅན་མ། མེ་རི་འབར་བའི་
དབུས་ན་བཞུགས་པར་བསྒོམ། དེ་ལྟར་དམ་ཚིག་པ་བསྐྱེད་ལ། ཡེ་ཤེས་པ་གཞུག་
པ་ནི། སྙིང་གར་ཉི་མའི་སྟེང་དུ་ཧྲཱིཿབསམ། དེ་ལས་འོད་འཕྲོས་པས་འོག་མིན་
ནས་ཀུ་རུ་ཀུལླེ་སྤྱན་དྲངས་པ་ལ་མཆོད་དེ། ཛཿཧཱུྃ་བཾ་ཧོཿ ས་རང་ལ་བསྟིམ། དེ་
ནས་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུྃ་བསམས་ལ། དེ་ནས་སྙིང་གའི་
ཧྲཱིཿལས་འོད་འཕྲོས་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྤྱན་
དྲངས་ལ་མཆོད་དེ། ཁྱོད་ཀྱིས་བདག་ལ་དབང་བསྐུར་དུ་གསོལ། ཞེས་གསོལ་བ་
བཏབ་པས། སརྦ་ཏ་ཐཱ་ག་ཏས་རིན་པོ་ཆེའི་བུམ་པ་བདུད་རྩིས་གང་བས་དབང་
བསྐུར། ལུས་ཐམས་ཅད་བདུད་རྩིས་གང་། ཆུའི་ལྷག་མ་ཡར་ལུད་པ་ལས། སྤྱི་བོར་
འོད་དཔག་མེད་ཀྱིས་དབུར་བརྒྱན་པར་བསམ་མོ། །གཉིས་པ་གསང་སྔགས་བཟླས་
པ་ནི། ཐུགས་ཀའི་ཧྲཱིཿལ་སྔགས་གཡས་སྐོར་དུ་བསམས་པ་ལ་ཐུགས་གཏད་དེ། ཨོཾ་
ཀུ་རུ་ཀུལླེ་ཧྲཱིཿསྭཱ་ཧཱ། ཞེས་བྱ་བ་བཟླས་ཏེ། དེ་ཡང་འབུམ་ཕྲག་བཅུ་ལ་སོགས་པ་
བཟླས་པར་བྱའོ། །སྤྱིར་བསྙེན་པ་ལ་དུས་ཀྱི་བསྙེན་པ་ཟླ་བ་དྲུག །གྲངས་ཀྱི་བསྙེན་
པ་འབུམ་ཕྲག་བཅུ། མཚན་མའི་བསྙེན་པ་གྲུབ་རྟགས་བྱུང་བའོ། །བསྙེན་པ་བསྟན་
ཟིན་ཏོ།། །།
དེ་ལྟར་བསྙེན་པ་སྔོན་དུ་སོང་ནས།
གཉིས་པ་སྒྲུབ་ཅིང་ལས་ལ་སྦྱར་བ་ལ་
གསུམ་སྟེ། འཁོར་ལོ་ལ་བརྟེན་ཏེ་སྒྲུབ་པ། མཎྜལ་ལ་བརྟེན་ནས་སྒྲུབ་པ། རྫས་
སྦྱོར་ལ་བརྟེན་ཏེ་སྒྲུབ་པའོ། །དང་པོ་ཙཀྲ་ནི་གཞི་ཤོག་བུའམ། རས་སམ། གྲོ་ག་
-219-

ས་སྐྱ་བཀའ་འབུམ། ༼པ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ལ་སྐྱེས་པ་དབང་དུ་བྱེད་ན་གུར་གུམ་མམ་གི་ཧཾ། བུད་མེད་ལ་ཙནྡན་དམར་པོའམ་
རྒྱ་སྐྱེགས་ཀྱིས་བྲི་བར་བྱའོ། །(༡༡༢)ཙཀྲ་རྩིབས་བརྒྱད་ལྟེ་བ་མུ་ཁྱུད་དང་བཅས་པ་
བྲིས་ལ། ལྟེ་བར་ཆེ་གེ་མོ་ཝ་ཤཾ་ཀུ་རུ་ཧོ། ཞེས་པ་བྲི། རྩིབས་བརྒྱད་ལ། ཨོཾ་ཀུ་རུ་
ཀུལླེ་ཧྲཱིཿསྭཱ་ཧཱ། ཞེས་པ་གཡས་སྐོར་དུ་བྲི། མུ་ཁྱུད་ཕྱི་མ་ལ་ཨཱ་ལི་ཀཱ་ལི་བྲི། ཡི་གེ་
ཐམས་ཅད་དམར་པོར་བྲི་བར་བྱའོ།
།དེ་ནས་རབ་གནས་ནི་མཆོད་པ་ལྔ་བཤམས་
ལ་རང་ལྷར་བསམས་ནས། འཁོར་ལོ་སྟོང་པའི་ངང་ལས་བྲིས་པ་ལྟར་བློས་ཇི་ལྟར་
བར་བསྐྱེད་ལ་སྙིང་གའི་ས་བོན་གྱི་འོད་ཀྱིས་ཙཀྲ་དེ་འདྲ་བ་སྤྱན་དྲངས་ལ་མཆོད་ནས་
བསྟིམ་སྟེ། མེ་ཏོག་ལ་ཡེ་དྷརྨཱ་བརྒྱ་རྩ་བརྒྱད་བཟླས་པས། གཏོར་བས་གཉིས་སུ་
མེད་པར་བསམས་ལ། དེ་ལེགས་པར་གྲིལ་བ་སྲད་བུ་དམར་པོས་བཅིངས་ལ་ལུས་
ལ་གདགས་སོ། ། དེ་ནས་ཙཀྲ་དང་ལྡན་པས་སྔགས་སྤེལ་ཚིག་ཅན་བཟླས་ན་ཇི་ལྟ་
བ་བཞིན་འབྱུང་བར་འགྱུར་རོ། །དེ་ནས་མཎྜལ་ལ་བརྟེན་ནས་སྒྲུབ་པ་ནི། །དབེན་
པའི་གནས་སུ་མཎྜལ་དམར་པོས་བྱུགས་ལ། དེར་ཚོམ་བུ་ལྔ་བཀོད། པཱུ་ཛ་ལྔ་
བཤམ། གཏོར་མ་དམར་པོ་གཅིག་བཤམ། སྔར་བཞིན་ཚོགས་གཉིས་བསག་པ་
ནས་བརྩམས་ཏེ།
དབང་བསྐུར་ཏེ་རིགས་བདག་གི་རྒྱས་གདབ་པའི་བར་དུ་བྱས་
ལ། དེ་ནས་འདིའི་ཁྱད་པར་ནི། རང་གི་སྙིང་ག་ནས་ཧྲཱིཿལས་སྒྲོལ་མ་ཀུ་རུ་ཀུལླེ་
དཔག་ཏུ་མེད་པ་སྤྲོས་ཏེ། རཱ་ཛ་ལ་སོགས་གང་དབང་དུ་བྱེད་པ་དེའི་སྙིང་ག་ནས་
ལྕགས་ཀྱུས་ཕུག །མགྲིན་པ་ནས་ཨུཏྤ་ལའི་ཞགས་པས་བཅིངས་ཏེ། མདུན་གྱི་
མཎྜལ་གྱི་སྟེང་དུ་བདག་ལ་གུས་པའི་བསམ་པས་གན་རྐྱལ་དུ་འགྱེལ་བར་བསམས་
ལ། དེ་འགུགས་བྱེད་ཀྱི་ལྷ་མོ་རྣམས་ཀྱིས་བསྐོར་བར་བསམ། བསྒྲུབ་བྱ་ཕོའི་སྙིང་
ག་དང་མོའི་གསང་གནས་ནས་ལྕགས་ཀྱུས་བཏབ་པར་བསམ་ཞིང་། ཨོཾ་ཀུ་རུ་ཀུལླེ་
ཧྲཱིཿཆེ་གེ་མོ་ཝ་ཤཾ་ཀུ་རུ་ཧོ། ཞེས་བཟླས་ན་དབང་དུ་འགྱུར་རོ། །རྫས་ལ་བརྟེན་པ་
220

ཀུ་རུ་ཀུལླེའི་སྒྲུབ་ཐབས།
ནི། ལྟོ་བའི་སྲིན་བུ་ཀ་རི་ཀ །རྡོ་རྗེ་ཆོས། རྡོ་རྗེ་ཉི་མ་དང་སྦྱར་བའི་འབྲས་སཱ་ལུ་
ལས་ཁུ་བ་བྱས་པ་ལ་སྔགས་བརྒྱ་རྩ་བརྒྱད་བཟླས་ནས་བཏབ་པ་བུ་མོ་ལ་བྱིན་ན་སྦྱོར་
བ་མཆོག་ཏུ་འགྱུར་ཏེ། ཁྲོས་པའང་དབང་དུ་འགྱུར་རོ། །དེའི་དུས་སུ་རང་ཉིད་
གོས་དམར་པོ་གྱོན་ཏེ་མྱོས་བྱེད་ཀྱི་འབྲས་བུ་ཟ་ཞིང་། དཔྲལ་བར་པ་ལ་ཀྵའི་ཐིག་ལེ་
བྱས་ལ། རྗེ་བཙུན་མའི་ང་རྒྱལ་གྱིས་སྔགས་མིང་སྤེལ་དང་བཅས་པ་བཟླས་ན་
པར་འགྱུར་རོ། །ཡང་ན་རང་ཉིད་མྱོས་བྱེད་ཀྱི་འབྲས་བུ་སོའི་ཛ་ཟ་ཞིང་། དཔྱིད་
ཟླ་འབྲིང་པོའི་ཚེས་བརྒྱད་ཀྱི་ཉིན། ཙཀྲ་དང་ལྡན་པས་སྔགས་བཟླས་པས་འགྲུབ་
པར་འགྱུར་རོ། །གལ་ཏེ་གྲུབ་ནས་བཏང་བར་འདོད་ན། ཙཀྲ་བཞག་ལ་ཆེ་གེ་མོ་
བཅིངས་པ་ལས་གྲོལ་བར་གྱུར་ཅིག །ཅེས་བྲིས་ལ་ནེའུ་ལེའི་ཁུད་དུ་སྦས་ནས་ཙཀྲ་
མེད་པར་བྱས་ཏེ། ཨོཾ་ཀུ་རུ་ཀུལླེ་ཧྲཱིཿ ཆེ་གེ་མོ་བཅིངས་པ་ལས་གྲོལ་བར་གྱུར་ཅིག་
སྭཱ་ཧཱ། ཞེས་སྤེལ་ཚིག་དང་བཅས་པ་བཟླས་ན་གྲོལ་བར་འགྱུར་རོ། །སྒྲུབ་པ་བསྟན་
ཟིན་ཏོ། །ཀུ་རུ་ཀུལླེའི་སྒྲུབ་ཐབས། ཐེག་པ་མཆོག་གི་རྣལ་འབྱོར་པ་དགེ་བསྙེན་
གྲགས་པ་རྒྱལ་མཚན་གྱིས་སྦྱར་བའོ།། །།
-221